Weet jy watter tipe vel jy het? Ontleed jou vel met ons 5 stappe | rooi rose Weet jy watter tipe vel jy het? Ontleed jou vel met ons 5 stappe | rooi rose
Vra jouself hierdie vyf vrae en stel vas watter tipe vel jy het. Dit sal jou ook ’n aanduiding gee van die tipes velsorgprodukte wat jy moet gebruik of moet vermy.
Weet jy watter tipe vel jy het? Ontleed jou vel met ons 5 stappe deur Suzanne Kotzé en Corné Greeff. Hooffoto: iStock/svetikd
Ontleed jou vel
Weet jy watter tipe vel jy het? Ontleed jou vel met ons 5 stappe. Milandri de Waal, senior terapeut by Isa Wellness Sanctuary, beveel aan dat jy jou die volgende vrae afvra:
1. Hoe voel jou vel soggens wanneer jy wakker word?
Dit sal wys of jou nagroom te ryk is vir jou, of dit jou vel te veel voed, of dalk nie genoeg nie. Dit sal ook wys of jy ander produkte op jou T-paneel moet gebruik.
Lees ook: Ons skoonheidsredakteur se grootste skoonheidsblapse!
2. Hoe voel jou vel teen die middag?
Indien jy teen die middag al ’n olierige skynsel op jou vel het, is dit ’n teken dat jou vel olierig is. Dit is ook ’n aanduiding dat die produk wat jy gebruik dalk te ryk is, of nie voldoende is om jou vel gedurende die oggend te beskerm nie.
Lees ook: Beskerm jou vel teen blou lig
3. Het jou vel al gereageer op enige produkte en/of het jy enige allergieë?
’n “Ja” is ’n onmiddellike aanduiding dat jy versigtig moet wees met die gebruik van enige aktiewe produkte, of selfs te veel produkte wat die vel kan oorstimuleer. Indien dit die geval is, begin eerder met een produk sodat jou vel geleidelik aan ’n velreeks gewoond kan word.
Lees ook: Die 8 grootste foute wat jy kan maak as jou vel sensitief is
4. Is jou oë soms sensitief, en brand of jeuk hulle?
Indien dit die geval is, is dit belangrik om ’n produk te gebruik wat nie aktief is nie om te keer dat enige sensitiwiteit kan opvlam.
Lees ook: Dis wat jy moet weet oor sonroom
5. Hoe maak jy jou vel skoon?
Maak jy jou vel deeglik genoeg skoon, of bly daar nog grimering of vuiligheid agter nadat jy jou gesig gewas het? As jy nie al die produkte of vuiligheid afkry nie, kan jou porieë verstop wat swartkoppies en puisies kan veroorsaak. Behoorlike reiniging is uiters belangrik.
Lees ook: Gesigwas 101 – leer nou om jou vel reg te was